|  |  |  |  |  |
| --- | --- | --- | --- | --- |
| Številka: | 43001-204/2020-06 |  | oznaka naročila: | D-73/20 S |
| Datum: | 24.07.2020 |  | MFERAC: | 2431-20-000849/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izdelava IZP in PZI ureditve štirikrakega križišča G1-1/0245 Ruta - Maribor in R2-435/1439 Ruše - Selnica - odcep za Ruše** |

**JN004350/2020-W01 - D-073/20; Izdelava IZP in PZI ureditve štirikrakega križišča G1-1/0245 Ruta - Maribor in R2-435/1439 Ruše - Selnica - odcep za Ruše, datum objave: 09.07.2020**

**Datum prejema: 24.07.2020   09:13**

**Vprašanje:**

Pozdravljeni,  
  
v naravi je predmetno križišče 3-krako.  
Razpisana pa je izdelava projektne dokumentacije za 4-krako križišče.   
Glede na sprejete prostorske dokuemnte ugotavljamo, da je predvidena nova cesta med stanovanjskih objekotm na parceli 73/2 na desni in visokim hribom  
na levi strani te ceste. V projektni nalogi nikjer ne govorite o 4-kraku tega križišča. Koliko bo ta odsek dolg? Ali gre le za nastavek za predmetno cesto (tu nastane težava, saj bi morali obravnavati celoten odsek nove ceste, da ustrezno sprojekiramo 4-krak križišča)? Ali se projekt nove ceste že izdeluje? Ali bo potrebno gradbeno dovoljenje za predmetni 4-krak?   
Kdo izdela projekt podpornega zida v bližina hriba - ali je to predmet te naloge ali drugega projekta?  
Poleg zgornjih vprašanj se postavi tudi vprašanje stanovanjske hiše in sadovanjaka v neposredni bližini te hiše - bo krak sploh možno izvesti ali bodo težave?  
  
Prosimo za bolj natančna pojasnila? Vprašanja vzemite dobronamerno vse z namenom razjasniti stanje v naravi, vaše zahteve ter predmet tega razpisa.  
  
Lep pozdrav.

**Odgovor:**

Pozdravljeni,

iz naslova projektne naloge je jasno razvidno, da se projektira oziroma je predvideno 4 krako križišče, prav tako je 4 krako križišče zahtevano v 2. točki projektne naloge »Predlog rešitve«. V točki 3 projektne naloge, alineja 3 je navedeno, da je potrebno pri projektiranju upoštevati IDZ Ureditev krožišča cest G1-1 in R2-435/1439 ter nove priključne ceste (4 krak).

Za novo priključno cesto se predvidi le nastavek.

Izdelavo projektne dokumentacije za novo priključno cesto bo naročila Občina Selnica ob Dravi. Po pridobljenih podatkih se projekt nove ceste še ne izdeluje.

Za 4 krak predvidoma ne bo potrebno gradbeno dovoljenje, saj bo nastavek četrtega kraka v varovalnem pasu glavne ceste.

V kolikor bo potreben podporni zid zaradi ureditve križišča, bo to naloga projektanta ureditve križišča. V primeru, da bo podporni zid potreben zaradi nove priključne ceste bo to naloga izdelovalca dokumentacije za cesto, ki jo bo naročila Občina Selnica ob Dravi.

Izdelava IZP je predvidena ravno zato, da se na podlagi idejne umestitve križišča v prostor vključno s četrtim krakom definirajo morebitne omejitve oziroma problemi, ki bodo obravnavani na predstavitvi IZP naročniku in Občini pred izdelavo PZI.